Aktîvîstanê înîsîyatîfê ''Free Ocalan'' merkezê şaristanê Braunschweigî yê Almanya de meydanê Kohlmarktî de standêke akerde û waştişê azadîya Ocalanî kerd.

Merkez de xeymêke ronîyaye û pankarta bi nuşteyê ''Seba ciwananê şerkeran, têkoşînê xelisîyayîşî'' ameye daliqnayene. Erdî ser o tarîxê Kurdîstanî bi hawayêkê kronolojîkî bi fotografan û vilawekan ame behskerdene. Binê xeyma stande de zî kitabê Ocalanî, broşur û vilawekî ameyî dayene. Meydanê çalakîye de bi seyan vilawekî ameyî vilakerdene û hemkarîya dewleta tirke û dewleta almane ser o rayaumûmîye reyde zanayîşî ameyî parekerdene. Çalakîkeran bale ante tehlukeyê weşîya Ocalanî û tecrîdê giranî ser. Aktîvîstan waştişê azadîya Ocalanî kerd. Peynîya çalakîye de seba panelê ''Jinwarî'' yê 27ê sibate yê Merkezê Ciwanan (Jugendzentrum Muhle) vengdayîşê tewrbîyayîşî ame kerdene.
